หลังจากเสร็จกิจแล้ว เช็คด้วยสายตาแล้วไม่มีอะไรผิดปกติ สามารถเช็คเพิ่มด้วยวิธีการเอาน้ำใส่แล้วมัดโคน แล้วบีดดูได้มั้ยครับ หรือว่าถ้ามันรั่วเล็กมากๆจริงๆ ถ้าทำวิธีนี้จะเจอน้ำไหลออกมาหลังจากบีบมั้ยครับอีกเรื่องครับ ถ้ามีพสพ ภายในช่วง7วัน หลังเมนส์มาแบบไม่ป้องกันมีโอกาสท้องน้อย กว่าช่วงอื่นจริงมั้ยครับขอบครับ
สวัสดีค่ะ การใช้ถุงยางอนามัยที่ถูกต้องนั้นควรจะเลือกถุงยางอนามัยที่เหมาะกับขนาดอวัยวะเพศ และไม่หมดอายุ ให้ฉีกซองถุงยางอย่างระมัดระวัง ไม่ให้เกิดการฉีกขาด และสวมถุงยางอนามัยขณะที่อวัยวะเพศแข็งตัวเต็มที่เท่านั้น และหลังมีเพศสัมพันธ์ ให้ถอดถุงยางอนามัยออกขณะที่อวัยวะเพศยังแข็งตัว เพื่อป้องกันน้ำอสุจิหกไหลออกมาด้านนอก การเช็กถุงยางอนามัยสามารถใส่น้ำแล้วลองบีบดูได้ ถ้าไม่มีน้ำไหลออกมาก็คือถุงยางไม่ได้มีการขาดหรือรั่ว ถ้ารูเล็กมากๆจริงๆ ที่น้ำธรรมดาออกไม่ได้ น้ำอสุจิก็มีโอกาสน้อยที่จะออกมาเช่นกันส่วนการมีเพศสัมพันธ์ภายในช่วง 7 วันแรกหลังประจำเดือนมานั้น เป็นช่วงที่โอกาสตกไข่น้อย โอกาสตั้งครรภ์น้อยที่เรียกว่าช่วงหลัง 7 แต่อย่างไรก็ตามไม่แนะนำการใช้การนับวันเพื่อคุมกำเนิดเพราะโอกาสผิดพลาดสูง จากนับพลาดเอง ประจำเดือนมาคลาดเคลื่อน เลือดที่มาไม่ใช่เลือดประจำเดือน ยิ่งถ้าประจำเดือนมาไม่สม่ำเสมอตลอดจะใช้วิธีนี้ไม่ได้เลยดังนั้นหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน